ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈԻԹՅԱՆ ՕՐԵՆՔԸ

«ՏԵԽՆԻԿԱԿԱՆ ԱՆՎՏԱՆԳՈՒԹՅԱՆ ԱՊԱՀՈՎՄԱՆ ՊԵՏԱԿԱՆ ԿԱՐԳԱՎՈՐՄԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ

Հոդված 1. «Տեխնիկական անվտանգության ապահովման պետական կարգավորման մասին» 2005 թվականի հոկտեմբերի 24-ի ՀՕ-204-Ն օրենքի (այսուհետ՝ Օրենք) 4-րդ հոդվածի՝

16-րդ պարբերությունը շարադրել հետևյալ խմբագրությամբ․
1. «Հրատեխնիկական արտադրադրանք (արտադրատեսակ)` հրագործական բաղադրիչների այրման և (կամ) պայթյունի միջոցով անհրաժեշտ արդյունքի ստացման համար նախատեսված հրագործական միացությունների (խառնուրդների), տարրերի, սարքավորումների ու սարքերի ամբողջություն. որը նախատեսված է հրագործական բաղադրիչի այրման (պայթունի, ճայթուկի) միջոցով էֆեկտ ստանալու համար։
Կախված հրատեխնիկական բաղադրիչի հատկությունից, դրանց քիմիական փոխակերպումների ժամանակ ընթացող պրոցեսների բնույթից՝ հրատեխնիկական արտադրանքները դասակարգվում են կենցաղային նշանակության հրատեխնիկական արտադրատեսակների և տեխնիկական նշանակության հրատեխնիկական արտադրատեսակների։

Հրատեխնիկական արտադրանքի արտադրության, փոխադրման, պահման, իրացման, շահագործման և ոչնչացման գործընթացներին ներկայացվող պահանջները  և  դրանց նույնականացման կանոնները սահմանվում են Մաքսային միության հանձնաժողովի 2011 թվականի օգոստոսի 16-ի N 770 որոշմամբ հաստատված «Պիրոտեխնիկական (hրագործական) արտադրանքի անվտանգության մասին» (ՄՄ ՏԿ 006/2011) Մաքսային միության տեխնիկական կանոնակարգով (այսուհետ՝ Կանոնակարգ)։»։
2. 16-րդ պարբերությունից հետո լրացնել նոր պարբերություն հետևյալ բովանդակությամբ․
«Հրատեխնիկական արտադրանքի դասերը՝ Կանոնակարգի պահանջներին համապատասխանության պարտադիր գնահատման ընթացակարգերով որոշվող շահագործման ժամանակ պոտենցիալ վտանգավորության աստիճան։»։

3. 18-րդ պարբերությունը շարադրել հետևյալ խմբագրությամբ.

«Հրավառություն՝ զանգվածային հանդիսավոր միջոցառումների ժամանակ ձայնային, լուսային, ծխային և այլ էֆեկտ ստանալու համար նախատեսված՝ Կանոնակարգով որոշված  III, IV և V դասի հրատեխնիկական արտադրանքի կիրառում (շահագործում)։»։
4. 18-րդ պարբերությունից հետո լրացնել նոր պարբերություն հետևյալ բովանդակությամբ.
4.
«Հրավառության կազմակերպիչ՝ «Հայաստանի Հանրապետության տոների և հիշատակի օրերի մասին» Հայաստանի Հանրապետության օրենքով սահմանված տոն օրերին կամ Հայաստանի Հանրապետության կառավարության կողմից սահմանված այլ դեպքերում՝ բացառապես պետական և տեղական ինքնակառավարման մարմինների պատվերի հիման վրա՝ հրատեխնիկական արտադրանքի շահագործման իրավունք ձեռք բերած և սույն օրենքով սահմանված պարտավորություններ ունեցող իրավաբանական անձ։»։
5. 19-րդ պարբերությունում «բնակչությանը ազատ վաճառվող» բառերը փոխարինել «Հայաստանի Հանրապետության տարածքում վաճառքի և շահագործման համար չարգելված» բառերով։

Հոդված 2․ Օրենքի 2-րդ գլխից հետո լրացնել նոր 2․1-ին գլուխ՝ հետևյալ բովանդակությամբ․
«Գ Լ ՈՒ Խ  2.1
ՀՐԱՎԱՌՈՒԹՅՈՒՆՆԵՐԻ ԻՐԱԿԱՆԱՑՈՒՄԸ, ՀՐԱՎԱՌՈՒԹՅԱՆ  ԿԱԶՄԱԿԵՐՊՉԻՆ ՆԵՐԿԱՅԱՑՎՈՂ ՊԱՀԱՆՋՆԵՐԸ, ՀՐԱՏԵԽՆԻԿԱԿԱՆ ԱՐՏԱԴՐԱՆՔԻՆ ՆԵՐԿԱՅԱՑՎՈՂ ԱՆՎՏԱՆԳՈՒԹՅԱՆ ՊԱՀԱՆՋՆԵՐԸ

Հոդված 9․1 Հրավառությունների իրականացումը
1. Հրավառությունները իրականացվում են Հայաստանի Հանրապետության կառավարության լիազոր մարմնի կողմից լիցենզավորված իրավաբանական անձանց կողմից՝ բացառապես պետական և տեղական ինքնակառավարման մարմինների պատվերի հիման վրա «Հայաստանի Հանրապետության տոների և հիշատակի օրերի մասին» Հայաստանի Հանրապետության օրենքով սահմանված տոն օրերին կամ Հայաստանի Հանրապետության կառավարության կողմից սահմանված այլ դեպքերում:
2. Հրատեխնիկական արտադրանքների շահագործումը իրականացնում են միայն Հայաստանի Հանրապետության կառավարության լիազոր մարմնի կողմից լիցենզիավորված իրավաբանական անձիք։

3. Հրավառության իրականացումը պահանջում է հատուկ գիտելիքներ և հմտություն, համապատասխան որակավորում և (կամ) տեխնիկական սարքավորման որոշակի պայմանների ապահովում։
4. «Հայաստանի Հանրապետության տոների և հիշատակի օրերի մասին» Հայաստանի Հանրապետության օրենքով սահմանված տոն օրերից բացի հրավառությունների իրականացման այլ դեպքերը և թույլտվության կարգը սահմանվում է Հայաստանի Հանրապետության կառավարության որոշմամբ:
Հոդված 9.2  Հրավառության  կազմակերպչին ներկայացվող պահանջները
1. Հրավառության կազմակերպիչը պարտավոր է ապահովել սույն օրենքի 4-րդ հոդվածի պարբերություններով նախատեսված դրույթների, ինչպես նաև 9․1-ին և 9․4-րդ հոդվածներով սահմանված դրույթների պահանջների կատարումը. 

2. Բացառությամբ Հայաստանի Հանրապետության տարածքում վաճառքի և շահագործման համար չարգելված հրատեխնիկական արտադրատեսակների շահագործման դեպքերի, լիցենզավորված իրավաբանական անձանց կողմից սույն օրենքով, ինչպես նաև Հայաստանի Հանրապետության կառավարության որոշմամբ նախատեսված այլ դեպքերում հրատեխնիկական արտադրանքների կիրառմամբ հրավառության իրականացման վայրի, ամսաթվի և ժամի մասին տեղեկատվությունը ենթակա է հրապարակման համապատասխան համայնքի համացանցային կայքում:

3.  Տեղական ինքնակառավարման մարմինների պատվերի հիման վրա՝ Հայաստանի Հանրապետության լիցենզավորված իրավաբանական անձանց կողմից, հրավառությունների իրականացման վայրի, ամսաթվի և ժամի որոշումը սահմանվում է համայնքի ավագանու կողմից։

4.  Հայաստանի Հանրապետության կառավարության որոշմամբ նախատեսված այլ դեպքերում՝ Հայաստանի Հանրապետության լիցենզավորված իրավաբանական անձանց կողմից,  հրավառությունների իրականացման վայրի, ամսաթվի և ժամի որոշումը սահմանվում է Երևան քաղաքում՝ քաղաքապետի, համայնքներում՝ համայնքի ղեկավարի կողմից։

Հոդված 9․3 Պաշտպանական դրույթ

1. Հրատեխնիկական արտադրանքի ներմուծման և շրջանառության փուլերում տեխնածին վթարների կանխարգելման, դրանց հետևանքների վերացման, տնտեսությանը հասցվող վնասների ռիսկի նվազեցման, ինչպես նաև մարդու կյանքի, առողջության, շրջակա միջավայրի պաշտպանության նպատակով, պետությունը կարող է կիրառել ժամանակավոր պաշտպանական՝ ոչ սակագնային միջոցներ՝ հիմք ընդունելով Կանոնակարգի 8-րդ հոդվածը։

2. Հայաստանի Հանրապետություն ներմուծվող հրատեխնիկական արտադրանքների ներմուծման ժամանակավոր արգելքը սահմանվում է Հայաստանի Հանրապետության կառավարության որոշմամբ։

 Հոդված 9.4 Հրատեխնիկական արտադրանքների իրացմանն ու շահագործմանը ներկայացվող անվտանգության պահանջները
1. Հայաստանի Հանրապետության տարածքում Կանոնակարգով որոշված  III, IV և V դասի հրատեխնիկական արտադրանքների իրացման և շահագործման գործունեությունները ենթակա են լիցենզավորման՝ Հայաստանի Հանրապետության կառավարության որոշմամբ սահմանված կարգին համապատասխան։

2. Արգելվում է հրատեխնիկական արտադրանքների շուկայահանումը առանց  Կանոնակարգերով սահմանված պարտադիր համապատասխանության հավաստման և մակնշման։ 

3. Արգելվում է Հայաստանի Հանրապետություն ներմուծել այն հրատեխնիկական արտադրանքները, որոնք չունեն մակնշում, կամ ունեն մակնշում, որը չի համապատասխանում Կանոնակարգով սահմանված պահանջներին, ինչպես նաև  պահպանված չէ մակնշման ամբողջականությունը և լրացել է արտադրանքի պահպանման ժամկետը։

4. Հայաստանի Հանրապետության տարածքում շրջանառության մեջ գտնվող այն հրատեխնիկական արտադրանքը, որոնք չունեն մակնշում, կամ ունեն մակնշում, որը չի համապատասխանում Կանոնակարգով սահմանված պահանջներին, ինչպես նաև  պահպանված չէ մակնշման ամբողջականությունը, լրացել է պահպանման ժամկետը ենթակա են անմիջապես շրջանառությունից հանման։

5. Հրատեխնիկական արտադրանքների շահագործումն իրականացվում է շահագործման փաստաթղթերի պահանջներին կամ սահմանված կարգով հաստատված տեխնոլոգիական ցուցումներին համապատասխան՝ հաշվի առնելով հրդեհային անվտանգության պահանջները։»։

Հոդված 3.  Սույն օրենքն ուժի մեջ է մտնում պաշտոնական հրապարակումից վեց ամիս հետո:

 ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈԻԹՅԱՆ ՕՐԵՆՔԸ

«ԱՌԵՎՏՐԻ ԵՎ ԾԱՌԱՅՈՒԹՅՈՒՆՆԵՐԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ
Հոդված 1. «Առևտրի և ծառայությունների մասին» 2004 թվականի նոյեմբերի 24-ի ՀՕ-134-Ն օրենքի (այսուհետ՝ Օրենք) 2-րդ հոդվածը լրացնել նոր պարբերություններով հետևյալ բովանդակությամբ․
«Հայաստանի Հանրապետության տարածքում վաճառքի և շահագործման համար չարգելված հրատեխնիկական արտադրանքներ՝ Մաքսային միության հանձնաժողովի 2011 թվականի օգոստոսի 16-ի N 770 որոշմամբ հաստատված «Հրատեխնիկական արտադրատեսակների անվտանգության մասին» (ՄՄ ՏԿ 006/2011) Մաքսային միության տեխնիկական կանոնակարգին (այսուհետև՝ Կանոնակարգ) համապատասխան որոշված I և II դասի այն հրատեխնիկական արտադրանքները, որոնց ձայնագիտական (ակուստիկական) ճառագայթումը 0.25 մետր հեռավորության վրա աղմուկի մակարդակը չի գերազանցում 60 դԲ:

ճայթուկ` ծայրին կրակ առաջացնող նյութ կամ այրման համար քուղ ունեցող թղթե կամ ստվարաթղթե պարկուճ (գլանակ), որը լցված է հրագործական բաղադրիչով (նյութով) և իր կամ լուցկու տուփի վրա առկա հատուկ քսուքի հետ շփման կամ մեխանիկական այրման արդյունքում բարձր ճնշման տակ պայթում է, առաջացնելով կայծեր և աղմուկ:»:

Հոդված 2․ Օրենքի  9-րդ հոդվածի 12.1-ին մասը  շարադրել հետևյալ խմբագրությամբ․
«12․1) Հայաստանի Հանրապետության օրենքներին և այլ իրավական ակտերին համապատասխան` Հայաստանի Հանրապետության տարածքում վաճառքի և շահագործման համար չարգելված հրատեխնիկական արտադրանքների վաճառքը թույլատրվում է համայնքի ղեկավարի կողմից։ 
Հոդված 3․ Օրենքի 2-րդ գլխից հետո լրացնել նոր 2․1-ին գլուխ՝ հետևյալ բովանդակությամբ․
«Գ Լ ՈՒ Խ  2.1
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՏԱՐԱԾՔՈՒՄ ՎԱՃԱՌՔԻ ԵՎ ՇԱՀԱԳՈՐԾՄԱՆ ՀԱՄԱՐ ՉԱՐԳԵԼՎԱԾ ՀՐԱՏԵԽՆԻԿԱԿԱՆ ԱՐՏԱԴՐԱՆՔՆԵՐ ՇՈՒԿԱՅԱՀԱՆՄԱՆ, ՎԱՃԱՌՔԻ, ՊԱՀՄԱՆ ԵՎ ՕԳՏԱԳՈՐԾՄԱՆ ԿԱՆՈՆՆԵՐԸ
Հոդված 9․7 Արգելքի չափորոշիչներ․

1․ Արգելվում է Հայաստանի Հանրապետության տարածքում Կանոնակարգին համապատասխան որոշված I և II դասի այն հրատեխնիկական արտադրանքների վաճառքը և շահագործումը, որոնց ձայնագիտական (ակուստիկական) ճառագայթումը 0.25 մետր հեռավորության վրա աղմուկի մակարդակը գերազանցում է 60 դԲ: 

Հոդված 9․8 Հրատեխնիկական արտադրանքի շուկայահանման կանոններ․
1․ Արգելվում է Հայաստանի Հանրապետության տարածքում վաճառքի և շահագործման համար չարգելված հրատեխնիկական արտադրանքների շուկայահանումը առանց պարտադիր համապատասխանության հավաստման և մակնշման։ 
2․ Հայաստանի Հանրապետության տարածքում վաճառքի և շահագործման համար չարգելված հրատեխնիկական արտադրանքները պետք է ուղեկցվեն համապատասխանության հայտարարագրով և համապատասխանության նշանով:
Հոդված 9․9 Հրատեխնիկական արտադրանքի վաճառքի կանոններ․
1. Արգելվում է Հայաստանի Հանրապետության տարածքում վաճառքի և շահագործման համար չարգելված հրատեխնիկական արտադրանքների վաճառքը մինչև 16 տարին լրացած անձանց: 
2. Եթե վաճառողի կամ որևէ այլ եղանակով իրացնողի կողմից կասկածներ են առաջացել գնորդի կամ որևէ այլ եղանակով ձեռքբերողի տարիքի վերաբերյալ, ապա նա իրավունք ունի պահանջելու Հայաստանի Հանրապետության օրենսդրությամբ նախատեսված անձը հաստատող փաստաթուղթ և դրա չներկայացման դեպքում չվաճառելու կամ որևէ այլ եղանակով չիրացնելու դրանք:

3. Հայաստանի Հանրապետության տարածքում վաճառքի և շահագործման համար չարգելված հրատեխնիկական արտադրանքների փաթեթվածքի տեսանելի տեղում պետք է զետեղված լինի սպառողի համար անհրաժեշտ տեղեկատվությունը հրատեխնիկական արտադրանքի անվտանգ շահագործման վերաբերյալ։

4. Հայաստանի Հանրապետության տարածքում վաճառքի և շահագործման համար չարգելված հրատեխնիկական արտադրանքների վաճառքը իրականացվում է այն առևտրի օբյեկտներում կամ առևտրի իրականացման վայրերում, որտեղ ապահովվում է արտադրանքի պահպանությունը և բացառվում է դրանց վրա արևի ուղիղ ճառագայթների և մթնոլորտային տատանումների ազդեցությունը։

5. Վաճառողը գնորդի համար ապահովում է ցուցադրված հրատեխնիկական արտադրանքների նմուշների վրա զետեղված տեղեկատվությանը ծանոթանալու հնարավորությունը՝ բացառելով գնորդի կողմից արտադրանքի զննումից բացի որևէ այլ գործողության իրականացումը։
6. Հայաստանի Հանրապետության տարածքում վաճառքի և շահագործման համար չարգելված հրատեխնիկական արտադրանքների վաճառքը թույլատրվում է բացառապես համայնքի ղեկավարի կողմից վաճառքի թույլտվություն ստացած իրավաբանական անձանց:

7. Առևտրի օբյեկտներում Հայաստանի Հանրապետության տարածքում վաճառքի և շահագործման համար չարգելված հրատեխնիկական արտադրանքների վաճառքը պետք է իրականացվի առանձնացված բաժիններում՝ ապահովված լինելով առանձնացված սպառողական դարակաշարով (հատվածով)։ 

8. Հայաստանի Հանրապետության տարածքում վաճառքի և շահագործման համար չարգելված հրատեխնիկական  արտադրանքի վաճառքը արգելվում է՝

1) առևտրի օբյեկտներում, որոնք տեղակայված են բնակելի շենքերում, երկաթուղային կայարանների շենքերում, երկաթուղային կայանների հարթակներում, հասարակական տրանսպորտի կանգառներում, փողոցային անցումներում, ինչպես նաև տրանսպորտային միջոցներում և հրդեհային վտանգավոր արտադրական օբյեկտներում,

2) նույնականացման նշանների, շահագործման ցուցումների (ձեռնարկների), համապատասխանության պարտադիր հավաստագրի կամ համապատասխանության նշանի բացակայության (կորստի) դեպքում կամ մակնշման վնասվածքի առկայության դեպքում, պիտանելիության ժամկետի անցած լինելու դեպքում։

3) առանց գործարանային սպառողական փաթեթավորման և ապրանքային պիտակների։
Հոդված 9․10 Հրատեխնիկական արտադրանքի օգտագործման կանոններ․
 1․ Հրատեխնիկական արտադրանքի օգտագործումը պետք է իրականացվի խստորեն դրանց օգտագործման ցուցումներին համապատասխան՝ հաշվի առնելով դրանց վտանգավոր գոտու չափը: 

Հոդված 9․11 Հրատեխնիկական արտադրանքի պահպանման կանոններ․
1․ Հրատեխնիկական արտադրանքի պահպանման կանոններին համապատասխան՝
1) Մանրածախ առևտրի օբյեկտներում հրատեխնիկական արտադրանքներ պահպանման պայմանները պետք է համապատասխանեն հրատեխնիկական արտադրանքի շահագործման և պահման հրահանգներին (ձեռնարկներին)։

2) Ոչ պիտանի հրատեխնիկական արտադրանքների ժամանակավոր պահումը պահեստներում թույլատրվում է միայն հատուկ առանձնացված վայրերում՝  նախազգուշացնող տեղեկատվության առկայությամբ։

3) Արգելվում է հրատեխնիկական արտադրանքների պահեստավորումը՝

ա․  այնպիսի շենք, շինություններում, որոնք չունեն պատուհան կամ արտանետվող ծխի օդափոխման համակարգեր.
բ․  դյուրավառ կամ այլ այրվող նյութերի հետ միասին,

գ․ նկուղներում և շենքերի և շինությունների բնակչության համար նախատեսված տարհանման ուղիներում:»։
Հոդված 4. Օրենքի 17-րդ հոդվածի 1-ին մասում «9-րդ հոդվածի 3-րդ մասի և 15-րդ մասի «գ» կետի» բառերից հետո լրացնել « 9.7-րդ հոդվածի 1-րդ, 3-րդ մասերը» բառերը:
 Հոդված 5. Սույն օրենքն ուժի մեջ է մտնում պաշտոնական հրապարակումից վեց ամիս հետո:

ՆԱԽԱԳԻԾ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 
Օ Ր Ե Ն Ք Ը
«ԳՈՐԾՈՒՆԵՈՒԹՅԱՆ ԻՐԱԿԱՆԱՑՄԱՆ ԾԱՆՈՒՑՄԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ
Հոդված 1. «Գործունեության իրականացման ծանուցման մասին» Հայաստանի Հանրապետության 2015 թվականի նոյեմբերի 13-ի ՀՕ-120-Ն օրենքի 22-րդ հոդվածի 2-րդ մասի աղյուսակի «Անվտանգություն բնագավառ» բաժինը ուժը կորցրած ճանաչել։ 

Հոդված 2. Սույն օրենքն ուժի մեջ է մտնում պաշտոնական հրապարակումից վեց ամիս հետո:

ՆԱԽԱԳԻԾ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
Օ Ր Ե Ն Ք Ը
«ԼԻՑԵՆԶԱՎՈՐՄԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ
 Հոդված 1. «Լիցենզավորման մասին» Հայաստանի Հանրապետության 2001 թվականի մայիսի 30-ի, ՀՕ-193 օրենքի 43-րդ հոդվածի 2-րդ մասի լիցենզավորման ենթակա գործունեության տեսակների աղյուսակի «1. Անվտանգության բնագավառ» բաժինը լրացնել հետևյալ բովանդակությամբ 2.1-րդ  կետով`

«
	«1
	2
	3
	4
	5
	6
	7
	8
	9

	2.1.
	Մաքսային միության հանձնաժողովի 2011 թվականի օգոստոսի 16-ի N 770 որոշմամբ հաստատված «Պիրոտեխնիկական (հրագործական) արտադրանքի անվտանգության մասին» (ՄՄ ՏԿ 006/2011) Մաքսային միության տեխնիկական կանոնակարգին համապատասխան III, IV և V դասի հրատեխնիկական արտադրանքների իրացում և շահագործում
	ԿՄ
	-
	-
	-
	-
	Հ
	-:


 »։
Հոդված 2. Եզրափակիչ մաս և անցումային դրույթներ 

1․ Սույն օրենքն ուժի մեջ է մտնում պաշտոնական հրապարակումից վեց ամիս հետո:
2․ Մինչև սույն օրենքի ուժի մեջ մտնելը «Գործունեության իրականացման ծանուցման մասին» Հայաստանի Հանրապետության օրենքով սահմանված համապատասխան գործունեության  իրականացման ծանուցում ներկայացրած  անձը շարունակում է համարվել նույն տեսակի գործունեության իրականացման ծանուցում ներկայացրած անձ: 
ՆԱԽԱԳԻԾ
ՀԱՅԱՍՏԱՆԻ ՀԱՆՐԱՊԵՏՈԻԹՅԱՆ 
ՕՐԵՆՔԸ

«ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ
Հոդված 1.  «Տեղական ինքնակառավարման մասին» 2002 թվականի մայիսի 7-ի ՀՕ-337 օրենքի (այսուհետ՝ Օրենք) 11-րդ հոդվածի 5-րդ մասից հետո լրացնել նոր 5․1-ին մաս՝ հետևյալ բովանդակությամբ.
«5․1 Համայնքի տարածքում Հայաստանի Հանրապետության կառավարության լիազոր մարմնի կողմից լիցենզավորված իրավաբանական անձանց կողմից հրավառության իրականացման   թույլատրելի վայրի որոշումը ընդունելուց հետո մեկ օրյա ընթացքում այն տեղադրվում է համայնքապետարանի պաշտոնական համացանցային կայքում՝ հնարավորություն ընձեռնելով բնակչությանը նախապես տեղեկանալու սպասվող հրավառության մասին։»։

Հոդված 2. Օրենքի  18-րդ հոդվածի 1-ին մասի 41.1)-ին կետը շարադրել հետևյալ խմբագրությամբ․
«41.1) սահմանում է համայնքի տարածքում Հայաստանի Հանրապետության կառավարության լիազոր մարմնի կողմից լիցենզավորված իրավաբանական անձանց կողմից տեղական ինքնակառավարման մարմինների պատվերների հիման վրա  հրավառության անցկացման  թույլատրելի վայրը, ամսաթիվը և ժամը։»

Հոդված 3. Օրենքի  45-րդ հոդվածի 1-ին մասի`

1)  10)-րդ կետը շարադրել հետևյալ խմբագրությամբ․
«10) Հայաստանի Հանրապետության օրենքներին և այլ իրավական ակտերին համապատասխան` իրավաբանական անձանց տալիս է համայնքի տարածքում Հայաստանի Հանրապետության կառավարության կողմից սահմանված դեպքերում հրավառություն իրականացնելու  թույլատրելի վայրը, ամսաթիվը և ժամը»։

2) 10-րդ կետից հետո լրացնել նոր 10․1-ին կետ հետևյալ բովանդակությամբ՝
Հայաստանի Հանրապետության օրենքներին և այլ իրավական ակտերին համապատասխան` իրավաբանական անձանց տալիս է համայնքի տարածքում վաճառքի և շահագործման համար չարգելված հրատեխնիկական արտադրանքների վաճառքի թույլտվություն:»։
Հոդված 3․ Սույն օրենքն ուժի մեջ է մտնում պաշտոնական հրապարակումից վեց ամիս հետո:
ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈԻԹՅԱՆ
ՕՐԵՆՔԸ

«ԵՐԵՎԱՆ ՔԱՂԱՔՈՒՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ

Հոդված 1. «Երևան քաղաքում տեղական ինքնակառավարման մասին» 2008 թվականի դեկտեմբերի 26-ի ՀՕ-5-Ն օրենքի 12-րդ հոդվածի 1-ին մասի 38)-րդ կետը շարադրել հետևյալ խմբագրությամբ.
«38) սահմանում է Երևանի տարածքում Հայաստանի Հանրապետության կառավարության լիազոր մարմնի կողմից լիցենզավորված իրավաբանական անձանց կողմից տեղական ինքնակառավարման մարմինների պատվերների հիման վրա հրավառության իրականացման անցկացման  թույլատրելի վայրը, ամսաթիվը և ժամը։»։
Հոդված 2. Օրենքի 22-րդ հոդվածի 7-րդ մասում «մեկշաբաթյա ժամկետում,» բառերից հետո լրացնել «իսկ սույն օրենքի 12-րդ հոդվածի 1-ին մասի 38-րդ կետով նախատեսված որոշումը՝ 1-օրյա ժամկետում» բառերը:
Հոդված 3. Օրենքի 52-րդ հոդվածի 1-ին մասի՝

1)  14.1)-րդ կետը շարադրել հետևյալ խմբագրությամբ.
«14․1) Հայաստանի Հանրապետության օրենքներին և այլ իրավական ակտերին համապատասխան՝ իրավաբանական անձանց՝ Հայաստանի Հանրապետության կառավարության կողմից սահմանված դեպքերում, տալիս է Երևանում հրավառություն իրականացնելու  թույլատրելի վայրը, ամսաթիվը և ժամը։»։ 
2) 14.1-ին կետից հետո լրացնել նոր 14․2-ին  կետ հետևյալ բովանդակությամբ․
«14.2) Հայաստանի Հանրապետության օրենքներին և այլ իրավական ակտերին համապատասխան` իրավաբանական անձանց տալիս է համայնքի տարածքում վաճառքի և շահագործման համար չարգելված հրատեխնիկական արտադրանքների վաճառքի թույլտվություն:»։
Հոդված 4․ Օրենքի 49-րդ հոդվածի 2-րդ մասում «մեկշաբաթյա ժամկետում,» բառերից հետո լրացնել «իսկ սույն օրենքի 52-րդ հոդվածի 1-ին մասի 14․1-րդ կետով նախատեսված որոշումը՝ 1-օրյա ժամկետում»

Հոդված 5․ Սույն օրենքն ուժի մեջ է մտնում պաշտոնական հրապարակումից վեց ամիս հետո:

ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈԻԹՅԱՆ 
ՕՐԵՆՔԸ

«ՏԵՂԱԿԱՆ ՏՈՒՐՔԵՐԻ ԵՎ ՎՃԱՐՆԵՐԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ
Հոդված 1. «Տեղական տուրքերի և վճարների մասին» 1997 թվականի դեկտեմբերի 26-ի ՀՕ-185 օրենքի (այսուհետ՝ Օրենք) 9-րդ հոդվածի 1-ին մասի 19)-րդ կետը  շարադրել հետևյալ խմբագրությամբ. 
«19) համայնքի վարչական տարածքում վաճառքի և շահագործման համար չարգելված հրատեխնիկական արտադրանքների վաճառքի թույլտվության համար»:
Հոդված 2. Օրենքի 12-րդ հոդվածի 1-ին մասի 19)-րդ կետը շարադրել հետևյալ խմբագրությամբ.
«19) համայնքի վարչական տարածքում Հայաստանի Հանրապետության օրենքներին և այլ իրավական ակտերին համապատասխան` համայնքի տարածքում վաճառքի և շահագործման համար չարգելված հրատեխնիկական արտադրանքների վաճառքի թույլտվության համար՝ օրացուցային տարվա համար հարյուր հազար դրամ:»
Հոդված 3. Սույն օրենքն ուժի մեջ է մտնում պաշտոնական հրապարակումից վեց ամիս հետո:

ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈԻԹՅԱՆ 
ՕՐԵՆՔԸ

«ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԻ ՎԵՐԱԲԵՐՅԱԼ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՍԳՐՔՈՒՄ» ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ

Հոդված 1. Վարչական իրավախախտումների վերաբերյալ Հայաստանի Հանրապետության 1985 թվականի դեկտեմբերի 6-ի օրենսգրքի (այսուհետ՝ Օրենսգիրք) 158-րդ հոդվածը լրացնել նոր մասով՝ հետևյալ խմբագրությամբ՝
«Համայնքի տարածքում վաճառքի և շահագործման համար չարգելված հրատեխնիկական արտադրանքների վաճառքի կանոնների խախտումը՝

առաջացնում է տուգանքի նշանակում՝ սահմանված նվազագույն աշխատավարձի ութսունապատիկից հարյուրապատիկի չափով:

Նույն խախտումը կրկին կատարելը վարչական տույժի միջոցներ կիրառելուց հետո՝ 6 ամսվա ընթացքում՝

առաջացնում է տուգանքի նշանակում՝ սահմանված նվազագույն աշխատավարձի երկուհարյուրապատիկի չափով:»

Հոդված 2 Օրենքի 169-րդ հոդվածի 1-ին պարբերությունում «կազմակերպման» բառից հետո լրացնել «, III, IV և V դասի հրատեխնիկական արտադրանքների իրացման կամ շահագործման գործունեության» բառերով։

Հոդված 3. Օրենսգրքի 169.28-րդ հոդվածից հետո լրացնել նոր 169.29-րդ հոդված հետևյալ բովանդակությամբ՝
«Հոդված 169.29  Հրատեխնիկական արտադրանքների՝  Հայաստանի Հանրապետության օրենսդրությամբ իրացմանը և շահագործմանը ներկայացվող ընդհանուր պահանջները խախտելը՝
1․ Տեխնիկական կանոնակարգերի պահանջներին չհամապատասխանող համապատասխանության նշանի մակնշմամբ, սերտիֆիկատով կամ գրանցված հայտարարագրով համապատասխանության պարտադիր հավաստման ենթակա հրատեխնիկական ապրանքների իրացումը կամ շահագործումը՝
առաջացնում է տուգանքի նշանակում՝ սահմանված նվազագույն աշխատավարձի վեցհարյուրապատիկից իննհարյուրապատիկի չափով:

2. Սույն հոդվածի 1–ին մասում նշված խախտումը կրկին կատարելը վարչական տույժի միջոցներ կիրառելուց հետո՝ մինչև հաջորդ ստուգումը՝

 առաջացնում է տուգանքի նշանակում՝ կիրառված վարչական տույժի կրկնապատիկի չափով:

3․ Առանց լիցենզիայի III, IV և V դասի հրատեխնիկական արտադրանքների իրացման կամ շահագործման գործունեությամբ զբաղվելը՝ 

առաջացնում է տուգանքի նշանակում՝ սահմանված նվազագույն աշխատավարձի վեցհազարապատիկի  չափով:

4. Սույն հոդվածի 3-րդ մասում նշված խախտումը կրկին կատարելը վարչական տույժի միջոցներ կիրառելուց հետո՝ մինչև հաջորդ ստուգումը՝

 առաջացնում է տուգանքի նշանակում՝ կիրառված վարչական տույժի կրկնապատիկի չափով:

5. III, IV և V դասի հրատեխնիկական արտադրանքների կիրառմամբ հրավառության կազմակերպման կանոնները խախտելը, չսահմանված վայրերում  կամ արգելված ժամին հրավառության իրականացումը՝ 

առաջացնում է տուգանքի նշանակում` սահմանված նվազագույն աշխատավարձի երեքհազարապատիկի  չափով։

6. Սույն հոդվածի 5-րդ մասում նշված խախտումը կրկին կատարելը վարչական տույժի միջոցներ կիրառելուց հետո՝ մինչև հաջորդ ստուգումը՝

 առաջացնում է տուգանքի նշանակում՝ կիրառված վարչական տույժի կրկնապատիկի չափով:

7. I և II դասի արգելված հրատեխնիկական արտադրանքի իրացումը և շահագործումը
առաջացնում է տուգանքի նշանակում` սահմանված նվազագույն աշխատավարձի հինգհարյուրհիսնապատիկի չափով։
8. Սույն հոդվածի 7-րդ մասում նշված խախտումը կրկին կատարելը վարչական տույժի միջոցներ կիրառելուց հետո՝ մինչև հաջորդ ստուգումը՝

 առաջացնում է տուգանքի նշանակում՝ կիրառված վարչական տույժի կրկնապատիկի չափով:

9. Առանց թույլտվության համայնքի տարածքում վաճառքի և շահագործման համար չարգելված հրատեխնիկական արտադրանքների վաճառք իրականացնելը՝

առաջացնում է տուգանքի նշանակում` սահմանված նվազագույն աշխատավարձի երկուհարյուրհիսնապատիկի չափով;

10. Սույն հոդվածի 9-րդ մասում նշված խախտումը կրկին կատարելը վարչական տույժի միջոցներ կիրառելուց հետո՝ մինչև հաջորդ ստուգումը՝

 առաջացնում է տուգանքի նշանակում՝ կիրառված վարչական տույժի կրկնապատիկի չափով:

Հոդված 4. Օրենքի 219.1 հոդվածի 2-րդ մասում «169.16-րդ» բառից հետո լրացնել «169.29–րդ հոդվածի 1-ին և 2-րդ (իրացման մասով), 5-րդ մասերով, » բառերը։

Հոդված 5. Օրենքի 224-րդ հոդվածի 1-ին մասում «169․23-րդ» բառից հետո լրացնել «169.29–րդ հոդվածի 1-ին և 2-րդ (շահագործման մասով), 3-րդ, 4-րդ, 6-րդ մասերով նախատեսված իրավախախտումների,» բառերը։

Հոդված 6. Սույն օրենքն ուժի մեջ է մտնում պաշտոնական հրապարակումից վեց ամիս հետո:

ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈԻԹՅԱՆ 
ՕՐԵՆՔԸ

«ՓՈՍՏԱՅԻՆ ԿԱՊԻ ՄԱՍԻՆ» ՕՐԵՆՔՈՒՄ ԼՐԱՑՈՒՄ ԿԱՏԱՐԵԼՈՒ ՄԱՍԻՆ
Հոդված 1. «Փոստային կապի մասին» 2004 թվականի դեկտեմբերի 14-ի ՀՕ-46-Ն օրենքի 20-րդ հոդվածի 2-րդ մասի բ) կետում «նյութեր» բառից հետո լրացնել «,հրատեխնիկական արտադրանքներ» բառերը:
Հոդված 2. Սույն օրենքն ուժի մեջ է մտնում պաշտոնական հրապարակումից վեց ամիս հետո:

ՆԱԽԱԳԻԾ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

Օ Ր Ե Ն Ք Ը

«ՊԵՏԱԿԱՆ ՏՈՒՐՔԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆ ԵՎ ԼԱՑՈՒՄ ԿԱՏԱՐԵԼՈՒ ՄԱՍԻՆ

 
Հոդված 1. «Պետական տուրքի մասին» 1997 թվականի դեկտեմբերի 27-ի ՀՕ-186 օրենքի (այսուհետ` Օրենք)՝ 19-րդ հոդվածը լրացնել նոր 20-րդ բաժին հետևյալ բովանդակությամբ՝ 

«20․ ՀՐԱՏԵԽՆԻԿԱԿԱՆ ԱՐՏԱԴՐԱՆՔԻ ԻՐԱՑՄԱՆ ԵՎ ՇԱՀԱԳՈՐԾՄԱՆ ԲՆԱԳԱՎԱՌՈՒՄ 

	26․ Մաքսային միության հանձնաժողովի 2011 թվականի օգոստոսի 16-ի N 770 որոշմամբ հաստատված «Հրատեխնիկական արտադրատեսակների անվտանգության մասին» (ՄՄ ՏԿ 006/2011) Մաքսային միության տեխնիկական կանոնակարգին համապատասխան III, IV և V դասի հրատեխնիկական արտադրանքների իրացման և շահագործման  լիցենզիայի համար՝ տարեկան
	

	
	

	26․2 իրավաբանական անձանցից
	բազային տուրքի 1000 ապատիկի չափով


»։

Հոդված 2․ Օրենքի 20.1-ին հոդվածի 1-ին մասի աղյուսակի 1-ին կետը ուժը կորցրած ճանաչել։
Հոդված 3․ Սույն օրենքն ուժի մեջ է մտնում պաշտոնական հրապարակման օրվանից վեց ամիս հետո:
ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

Օ Ր Ե Ն Ք Ը

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔՐԵԱԿԱՆ ՕՐԵՆՍԳՐՔՈՒՄ  ԼՐԱՑՈՒՄ ԿԱՏԱՐԵԼՈՒ ՄԱՍԻՆ

 
Հոդված 1. Հայաստանի Հանրապետության 2003 թվականի ապրիլի 18-ի քրեական օրենսգրքի 279-րդ հոդվածից հետո լրացնել նոր 279.1 հոդված հետևյալ բովանդակությամբ.

	Հոդված 279․1.
	Անվտանգության պահանջներին չհամապատասխանող հրատեխնիկական արտադրանքների շրջանառությունը, ինչպես նաև  առանց լիցենզիայի հրավառության իրականացման կանոնները խախտելը



1․ Անվտանգության պահանջներին չհամապատասխանող հրատեխնիկական արտադրանքների շրջանառությունը, ինչպես նաև  առանց լիցենզիայի հրավառության իրականացման կանոնները խախտելը, եթե այդ արարքներն անզգուշությամբ վնաս են պատճառել մարդու առողջությանը՝

պատժվում է տուգանքով՝ նվազագույն աշխատավարձի երկուհարյուրապատիկից չորսհարյուրապատիկի չափով, կամ ազատազրկմամբ՝ առավելագույնը երկու տարի ժամկետով՝ որոշակի պաշտոններ զբաղեցնելու կամ որոշակի գործունեությամբ զբաղվելու իրավունքից զրկելով՝ առավելագույնը երեք տարի ժամկետով կամ առանց դրա:

2. Նույն արարքները, որոնք՝

1) կատարվել են մանկահասակների համար նախատեսված ապրանքների, աշխատանքների կամ ծառայությունների կապակցությամբ,

2) անզգուշությամբ վնաս են պատճառել երկու կամ ավելի անձանց առողջությանը,

3) անզգուշությամբ առաջացրել են մարդու մահ՝

պատժվում են տուգանքով՝ նվազագույն աշխատավարձի երեքհարյուրապատիկից հինգհարյուրապատիկի չափով, կամ ազատազրկմամբ՝ առավելագույնը հինգ տարի ժամկետով՝ որոշակի պաշտոններ զբաղեցնելու կամ որոշակի գործունեությամբ զբաղվելու իրավունքից զրկելով՝ առավելագույնը երեք տարի ժամկետով կամ առանց դրա:

